作者:李曾伯
標題:賀新郎
內容:滿酌荊州酒。望萊庭、斑衣拜祝，俾吾親壽。玉水雪樓遊宦地，近訪甘棠依舊。逢父老、頌聲盈口。爭道蜀邊勞數載，也真宜、略畔雲橫岫。小兒輩，任成否。東皋十月梅開後。想親朋、團欒一笑，從容觴豆。塞上弓刀成底事，不過腰金如鬥。算不直、淵明株柳。只恐鯨鯢無計取，更須煩、綠野持竿手。看勳業，國長久。